पत्रकार जे डे की हत्या के आरोपी क़ैमरे में क़ैद  
11 जून को पवई के उस डी मार्ट जंक्शन की सीसीटीवी की फुटेज है जिस दिन डे की हत्या हुई। जे डे की हत्या दोपहर बाद पौने तीन बजे के क़रीब हुई।
एनडीटीवी के हाथ मुंबई के पत्रकार जे डे हत्याकांड से जुड़ी एक्सलूसिव तस्वीरें हाथ लगी हैं। 11 जून को ये पवई के उस डी मार्ट जंक्शन की सीसीटीवी की फुटेज है— जिस दिन जे डे की हत्या हुई। डे की हत्या दोपहर बाद पौने तीन बजे के क़रीब हुई। ये तस्वीरें ठीक उसी दौरान की हैं।   इन तस्वीरों में जे डे बाइक पर जाते दिख रहे हैं... वक्त है दो बजकर चवालीस मिनट, तीस सेकेंड… जे डे सफेद कार के पास से गुज़र रहे हैं। इसके महज़ कुछ सेकंड बाद बाइक सवार हमलावर दिखते हैं। तस्वीरों में दो बाइक पर सवार चार हमलावर दिख रहे हैं। वक्त है दो बजकर पैंतालीस मिनट छह सेकंड… और ठीक चार सेकंड बाद की हैं आख़िरी की तस्वीरें — स्पेक्ट्रा गेट के पास की गोलियों की गूंज से लोग घबराकर इधर−उधर झांकने लगते हैं।